
A "természet megfigyelése" fejezet helye A szellem fenomenológiájában

Előadásomban A szellem fenomenológiája „A természet megfigyelése” fejezetét a mű teljes gondolatmenetének szempontjából vizsgálom. Ehhez elsősorban a kanti transzcendentális idealizmus hegeli kritikája szempontjából megközelítve vázolom a Fenomenológia programját, ezen belül külön hangsúlyt helyezek a fejezet szempontjából jelentős fogalom-realitás viszonyának alakulására a két említett szerző esetében. Ezután megvizsgálom, hogy a fejezetben fellelhető természetfilozófiai elképzelések, különös tekintettel (a) a természettörvény, (b) a szerves fogalma, (c) a természetes fajták kérdésére, milyen jelentőséggel bírnak (1) Hegel Kanttal való általános polémiában, (2) Newtonnal való specifikus vitájában. Végül a fejezet interpretációját vizsgálom meg négy különböző értelmezési keretben: (i) Pinkard történeti, (ii) Stewart tudománytörténeti-episztemológiai, (iii) Merold Westphal etikai és (iv) Solomon tudományfilozófia olvasatában.



